ทิพยโชว์ไตรมาสแรกกำไรเพิ่ม11%
"ทิพยประกันภัย"ไตรมาสแรกกำไรสุทธิกว่า 160 ล้านบาท เพิ่มขึ้นจากปีก่อนถึง 11%
1 มิ.ย. 2554

"ทิพยประกันภัย"ไตรมาสแรกกำไรสุทธิกว่า 160 ล้านบาท เพิ่มขึ้นจากปีก่อนถึง 11% 
นายสมพร สืบถวิลกุล กรรมการผู้จัดการใหญ่ บริษัท ทิพยประกันภัย  เปิดเผยถึง ผลการดำเนินงานงวดไตรมาสแรก สิ้นสุด ณ วันที่ 31 มี.ค. 2554 ว่า บริษัทมีผลการดำเนินงานเกณฑ์ที่ดีขยายตัวเพิ่มขึ้นจากปีก่อนอย่างต่อเนื่อง โดยมีผลกำไรสุทธิ 160.19 ล้านบาท กำไรสุทธิต่อหุ้น 0.53 บาท เทียบกับงวดเดียวกันของปีก่อนกำไรสุทธิ 144.17 ล้านบาท กำไรสุทธิต่อหุ้น 0.48 บาท คิดเป็นกำไรสุทธิเพิ่มขึ้น 16.02 ล้านบาท หรือคิดเป็นอัตราส่วนกว่า 11.11%
ทั้งนี้ ในงวด 3 เดือนแรกของปีบริษัทมีรายได้จากการรับประกันภัยรวม 1,434.66 ล้านบาท แบ่งเป็นค่าใช้จ่ายจากการรับประกันภัย 1,263.82 ล้านบาท ส่งผลให้กำไรจากการรับประกันภัยเพิ่มเป็น 170.84 ล้านบาท เพิ่มขึ้นจากงวดแรกของปีก่อนที่มีกำไรจากการรับประกันภัย 130.90 ล้านบาท หรือเพิ่มขึ้นกว่า 30.51%